[image: image1.png]


[image: image2.jpg]1S0 9001
1S0 14001

BUREAU VERITAS
Certification




ОБЩИНА БУРГАС

8000 Бургас, ул.”Александровска” № 26

тел. централа: 056/ 84 09 15-19; факс: 056/ 84 13 14

www.burgas.bg; електронна поща: obshtina@burgas.bg


ДО

ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА

от Йорданка Бенова-Ананиева 

Зам.-кмет „Образование, здравеопазване, социални дейности и младежки политики“ на Община Бургас

ОТНОСНО: Прекратяване на съсобственост между Община Бургас и физически лица в УПИ ІІІ, в квартал 31 по ПУП-ПРЗ на кв.Сарафово, гр.Бургас, чрез продажба частта на общината.

УВАЖАЕМИ  ОБЩИНСКИ  СЪВЕТНИЦИ,
Постъпили са заявления с вх. №№ 94-01-28551/08.09.2020г. и  94-01-28551/2/05.07.2021г. от А. Д. И. и Н. Д. Д. за прекратяване на съсобствеността с Община Бургас, в урегулиран поземлен имот (УПИ) ІІІ-226 в кв.31 по действащия ПУП-ПРЗ на кв.Сарафово, гр.Бургас, чрез изкупуване на общинската идеална част в имота.
Съгласно Акт № 9487/11.01.2021г. за частна общинска собственост Община Бургас e собственик на 40/566 кв. м идеални части от УПИ ІІІ-226,  целият  с  площ 566 кв. м., в квартал 31 по ПУП-ПРЗ на кв. Сарафово, гр.Бургас, при граници на целия имот: североизток-УПИ ІV, югоизток-УПИ V, югозапад- улица и северозапад-улица "Октомври", съответстващ на 37/563 кв.м. идеални части от ПИ с идентификатор 07079.820.442, с площ 563 кв.м., при съседи: имоти с идентификатори 07079.820.440, 07079.820.443 и 07079.820.935 по одобрена КК на гр.Бургас. 
Собственици на 526/566 кв.м. идеални части от имота са Н. Д. Д., А. Д. И. и К. Н. Д. съгласно Договори от 17.11.1997г., сключени между физическите лица и Областен управител на Област Бургас.

Разликата от 40 кв. м между площта по документите за собственост и прецизно изчислената площ на УПИ по действащия ПУП на кв. Сарафово е общинска собственост.


Съсобствеността е възникнала поради допусната техническа грешка при изчисляването площта на имота в административна процедура по закупуване от Областна администрация през 1997г.


 Общинската част от имота не отговаря на изискванията на чл.19 от ЗУТ за обособяване на самостоятелен урегулиран поземлен имот. 

Имотът е включен в Годишната програма за управление и разпореждане с общинска собственост за 2021 г., приета с решение по т.11 от Протокол №20/23.02.2021 г. и 24.02.2021г. на Общински съвет-Бургас, в частта на раздел ІІ „Продажби по реда на ЗОС, без търг или конкурс“, точка 3.„Прекратяване на съсобственост по чл.36, ал.1, т.2 от ЗОС, чрез продажба на общински идеални части“. 


Съгласно разпоредбата на чл.41, ал.2, във връзка с чл.22, ал.3 от Закона за общинската собственост, е възложена от Община Бургас и изготвена от независим оценител, вписан в регистъра на независимите оценители в България, пазарна оценка на общинската идеална част от имота, определена в размер на 9 410 (девет хиляди четиристотин и десет лв) лева.
Данъчната оценка на общинската идеална  част от имота, предмет на продажба е 1404 (хиляда четиристотин и четири лв.) лв.
Eто защо, като взех предвид Протокол-решение от 28.04.2021 год. на  Комисията, назначена със Заповед №814/01.04.2020 год. на Кмета на Община Бургас, което възприемам изцяло, в изпълнение на правомощията ми по чл.64, ал.1 от Правилника за организацията и дейността на Общинския съвет и взаимодействието му с общинската администрация на община Бургас, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, чл.36, ал.1, т.2 от Закона за общинската собственост и чл.41, ал.1, т.2 от Наредбата за реда за придобиване, управление и разпореждане с общински имоти и вещи, приета от Общински съвет–Бургас по т.1 от дневния ред на проведеното на 28.06.2016 г. заседание (Протокол № 13), да вземе следното
Р Е Ш Е Н И Е :

Да се прекрати съсобствеността между Община Бургас и А. Д. И.  и Н. Д. Д., чрез продажба на общинската идеална част от недвижим имот, актуван с Акт №9487/11.01.2021г. за частна общинска собственост, представляващ на 40/566 (четиридесет от петстотин шестдесет и шест) кв. м идеални части от УПИ ІІІ-226 (три римско за имот двеста двадесет и шест),  целият  с  площ 566 (петстотин шестдесет и шест) кв. м., в квартал 31 (тридесет и едно) по ПУП-ПРЗ на кв. Сарафово, гр. Бургас, при граници на целия имот: североизток-УПИ ІV, югоизток-УПИ V, югозапад- улица и северозапад-улица "Октомври", съответстващ на 37/563 (тридесет и седем от петстотин шестдесет и три) кв. м идеални части от ПИ с идентификатор 07079.820.442 ( нула седем нула седем девет точка осем две нула точка четири четири две), с площ 563 (петстотин шестдесет и три) кв.м., при съседи: имоти с идентификатори 07079.820.440, 07079.820.443 и 07079.820.935 по одобрена КК на гр. Бургас, при равни квоти за двамата, за сума в общ размер 9 410 (девет хиляди четиристотин и десет лв) лева, без ДДС.
Приложения: Заявления с вх. № 94-01-28551/08.09.2020г. и 94-01-28551/2/05.07.2021г., Договори от 17.11.1997г., сключени между физическите лица и Областен управител на Област Бургас, Акт №9489/11.01.2021г. за частна общинска собственост, Скица №15-905837/02.10.2020г., издадена от СГКК – Бургас, Удостоверение рег.№94-01-15815/1/31.07.2020г. и  Комбинирана скица №298/13.07.2020г., издадени от Дирекция УТ при Община Бургас, Експертна оценка от лицензиран оценител, Удостоверение за данъчна оценка, Протокол от 28.04.2021 год. на комисия, назначена със Заповед №814/01.04.2020г.
ЙОРДАНКА БЕНОВА – АНАНИЕВА

За Кмет на Община Бургас 

(съгласно Заповед №1936/14.07.2021г. на Кмета на Община Бургас)
